Motorversekering: Vergelyk die soorte - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Motorversekering: Vergelyk die soorte
Motorversekering: Vergelyk die soorte
Vrydag, September 9th, 2016
Om die regte tipe motorversekering te kies mag na ŉ intimiderende proses lyk as jy nie weet hoe om tussen die verskillende tipes te onderskei nie. Gelukkig is dit nogal maklik, aangesien daar oor die algemeen net drie tipes motorversekering is. Kom ons wat hulle is …
Soos die woord aandui, voorsien “omvattende” dekking alles-insluitende dekking vir bykans enige vorm van verlies van of skade aan jou motorvoertuig as gevolg van ŉ insident soos brand, vloed, vandalisme, kaping of ŉ ongeluk. Dit voorsien ook dekking vir die verlies van of skade aan ŉ ander party se motorvoertuig wat in dieselfde voorval betrokke was.
Derdeparty-, brand- en diefstaldekking
“Derdeparty-, brand- en diefstal”-dekking voorsien slegs gedeeltelik dekking vir skade aan of verlies van jou eie motorvoertuig weens diefstal of kaping en bied dekking vir die ander party se motorvoertuig ween ŉ ongeluk waarin jy betrokke was. Dit bied jou egter nie dekking vir ongelukskade aan jou eie motorvoertuig nie.
“Slegs derdeparty” voorsien beperkte dekking vir skade aan of verlies van ŉ ander party se motorvoertuig as gevolg van ŉ ongeluk waarin jy met jou motorvoertuig betrokke was.
Die hoofverskille in hierdie drie tipes motorversekering kan dus as volg opgesom word:
Omvattend: Volledige dekking vir verlies van of skade aan jou eie motorvoertuig as gevolg van brand, vloed, kaping of ’n ongeluk, sowel as dekking vir skade aan ŉ ander party se motorvoertuig wat in dieselfde ongeluk as jy betrokke was.
Derdeparty, brand en diefstal: Geen dekking vir ongelukskade aan jou eie motorvoertuig nie, slegs vir die ander party wat in dieselfde ongeluk as jy betrokke was. Gedeeltelike dekking word egter voorsien vir jou eie motorvoertuig vir ander insidente soos brand, diefstal of kaping.
Slegs derdeparty: Beperkte dekking wat nie voorsiening maak vir enige verlies van of skade aan jou eie motorvoertuig as gevolg van ŉ ongeluk waarin jy betrokke was nie.
Bron: King Price Versekering
Besparing: Nuttige motorselfies
Deur Tania du Toit Jy kan heelwat doen om jou motoruitgawes te verminder. Bestudeer jou voertuighandleiding deeglik by die aankoop daarvan, nuut of tweedehands. Dra kennis van elke knoppie en metertjie en die doel daarvan. Leer jou motor se binnekant en enjindele ken. Genoemde motorsorg-punte verg verdere leeswerk, volledigheidshalwe, maar let op die volgende wenke. Tree voorkomend op en bespaar ... Lees meer
Vyftien wenke om geld op water en elektrisiteit te bespaar
Deur Anja van den Berg Water is ŉ kosbare kommoditeit in Suid-Afrika en is, saam met elektrisiteit, ‘n groot uitgawe vir baie huiseienaars. Om kragslim en waterslim te wees, beteken dat jy moet dink oor elke milliliter wat jy gebruik ─ elke lek, elke lopende kraan, elke bak of emmer water wat jy weggooi ─ sowel as elke keer as ... Lees meer